# ຄຳ​ຖາມ​ທີ່​ຖາມເລື້ອຍໆສຳ​ລັບ​ຄອບຄົວ​ກ່ຽວ​ກັບ​ການ​ສຶກ​ສາ​ພິ​ເສດ

ສິງ​ຫາ 2021

ພະ​ແນກ​​ສຶກ​ສາ​ຂັ້ນ​ປະ​ຖົມ ແລະ ມັດ​ທະ​ຍົ​ມ (ພະ​ແນກ) ສືບ​ຕໍ່​ໃຫ້​ການ​ອັບ​ເດດ ແລະ ຂໍ້​ມູນ​ໃໝ່​ທີ່​ກ່ຽວ​ຂ້ອງ​ກັບ​ການ​ສຶກ​ສາ​ພິ​ເສດ ແລະ ການແພ່​ລະ​ບາດ​ຂອງ​ພະ​ຍາດ​ໂຄວິດ-19 (COVID-19). ເອ​ກະ​ສານຄໍາຖາມທີ່ຖາມເລື້ອຍໆ (FAQ) ມີ​ຈຸດ​ປະ​ສົງ​ເພື່ອ​ໃຫ້​ອຳ​ນາດແກ່​ຄອບ​ຄົວ​ໂດຍການ​ໃຫ້​ຂໍ້​ມູນ​ກ່ຽວ​ກັບ​ການ​ມີ​ສ່ວນ​ຮ່ວມ​ອັນ​ສຳ​ຄັນກັບ​ໂຮງ​ຮຽນ ແລະ ເຂດ ແລະ ເພື່ອ​ໃຫ້​ການ​ສະ​ໜັ​ບ​ສະ​ໜູນ​ເພື່ອ​ທີ່​ນັກ​ຮຽນ ແລະ ຄອບ​ຄົວ​ຂອງ​ພວກ​ເຂົາ​ສາ​ມາດ​ມີ​ສ່ວນ​ຮ່ວມ​ຢ່າງ​ຕັ້ງ​ໜ້າ​ໃນ​ການ​ດຳ​ເນີນ​ການ​ຂອງ​ທີມງານ IEP.

ເປົ້າ​ໝາຍ​ຂອງ​ການ​ມີ​ສ່ວນ​ຮ່ວມ​ຂອງ​ຄອບຄົວ​ໃນ​ການ​ສຶກ​ສາ​ແມ່ນ​ເພື່ອ​ສ້າງ​ຄວາມ​ສຳ​ພັນ​ອັນ​ດີ​ງາມ​ລະ​ຫວ່າງ​ນັກ​ຮຽນ, ຄອບ​ຄົວ, ຜູ້​ໃຫ້​ການ​ສຶກ​ສາ ແລະ ຊຸມ​ຊົນ. ຄວາມ​ສຳ​ພັນ​ທາງບວກ ແລະ ການແບ່ງ​ປັນຄວາມ​ຮັບ​ຜິດ​ຊອບ​ຊ່ວຍ​ສະ​ໜັບ​ສະ​ໜູນ​ຄວາມ​ເປັນ​ຢູ່​ທີ່​ດີ​ຂອງ​ຄອບ​ຄົວ ແລະ ຜົນ​ສຳ​ເລັດ​ທາງ​ດ້ານ​ວິ​ຊາ​ການ​ຂອງເດັກ ແລະ ກ​ານ​ພັດ​ທະ​ນາ​ສຸ​ຂະ​ພາບ​ທີ່​ແຂງ​ແຮງ​ຈາກ​ໄວ​ເດັກ​ສູ່​ໄວ​ໜຸ່ມ​ສາວ.

* *ການ​ມີ​ສ່ວນ​ຮ່ວມ​ຂອງຄອບ​ຄົວ​ທີ່​ມີ​ປະ​ສິດ​ທິ​ພາບ​ແມ່ນ​ການ​ຕອບ​ສະ​ໜອງທາງວັດ​ທະ​ນະ​ທຳ, ການ​ເຮັດ​ວຽກ​ຮ່ວມ​ກັນ, ຄວາມ​ເທົ່າ​ທຽມ ແລະ ການ​ເຄົາ​ລົບ​ຄວາມຫຼາກຫຼາຍ​ດ້ານ​ພາ​ສາ, ບັນ​ທັດ​ຖານ ແລະ ຄ່ານິ​ຍົມ.*
* *ການ​ມີ​ສ່ວນ​ຮ່ວມ​ຂອງ​ຄອບ​ຄົວ​ທີ່​ມີ​ປະ​ສິດ​ທິ​ພາບ​ພະ​ຍາ​ຍາມ​ທີ່​ຈະ​ແກ້​ໄຂ​ຂໍ້ຫຍຸ້ງ​ຍາກ​ໃນ​ການ​ເຂົ້າ​ຮ່ວມ ແລະ ດຳ​ເນີນ​ການ​ໃນ​ໂຮງ​ຮຽນ, ຊຸມ​ຊົນ ແລະ ບ່ອນ​ທີ່​ນັກ​ຮຽນໃຊ້​ຊີວິດ ແລະ ຮຽນ​ຮູ້.*

***ຄຳ​ຖາມ: ສິ່ງ​ໃດ​ທີ່ບໍ່​ໄດ້ປ່ຽນ​ແປງຍ້ອນ​ພະ​ຍາດ​ໂຄວິດ-19*:**

* ເຂດ​ຕ້ອງ​ໃຫ້​ການ​ສຶກ​ສາ​ຂອງ​ລັດ​ທີ່​ເໝາະ​ສົມ ແລະ ບໍ່​ເສຍ​ຄ່າ​ໃຊ້​ຈ່າຍ (FAPE) ແກ່​ນັກ​ຮຽນ​ຂອງ​ໂຄງ​ການ​ການ​ສຶກ​ສາແບບ​ບຸກ​ຄົນ (IEP).
* ນັກ​ຮຽນຂອງ IEP ຕ້ອງ​ໄດ້​ຮັບ​ບໍ​ລິ​ການ​ການ​ສຶກ​ສາ​ພິ​ເສດ​ທັງ​ໝົດ​ທີ່​ໄດ້​ຕົກ​ລົງ​ກັນ​ຕາມ IEP ຂອງ​ພວກ​ເຂົາ.
* IEP ແລະ ໄລ​ຍະ​ການ​ປະ​ເມີນ​ຜົນ​ບໍ່​ໄດ້​ປ່ຽນ​ແປງ.
* ເຂດ​ຕ້ອງ​ສືບ​ຕໍ່​ດຳ​ເນີນ​ການ​ປະ​ຊຸມທີມງານ IEP. ດ້ວຍ​ຄວາມ​ຍິນຍອມ​ຂອງ​ທ່ານ, ການ​ປະ​ຊຸມ​ທີມງານ IEP ອາດ​ຈະດຳ​ເນີນ​ທາງ​ອອນ​ລາຍ​ເຊັ່ນ: ທາງ​ໂທ​ລະ​ສັບ ແລະ​/ຫຼື ວີ​ດີ​ໂອ.
* ກຳ​ນົດ​ໃຫ້ເຂດ​ເຮັດ​ສຳ​ເລັດ​ການກວດ​ສອບ​ກ່ອນ​ເຂົ້​າໂຮງ​ຮຽນ​ສຳ​ລັບ​ເດັກ 3 ແລະ 4-ປີ ແລະ ສຳ​ລັບເດັກທຸກ​ຄົນ​ຜູ້​ທີ່​ອາ​ຍຸ​ຮອດ​ເຂົ້າ​ຮຽນ​ອະ​ນຸ​ບານ.
* ເຂດ​ຕ້ອງ​ຕອບ​ຮັບ ແລະ ປະ​ຕິ​ບັດ​ຕາມ​ການ​ກ່າວ​ເຖິງ​ຈາກ​ຜູ້​ໃຫ້​ບໍ​ລິ​ການຊ່ວຍ​ເຫຼືອ​ຂັ້ນ​ຕົ້ນ​ໃນ​ໄລ​ຍະ​ເວ​ລາ​ທີ່​ກຳ​ນົດ​ໃຫ້.

***ຄຳຖາມ: ຂ້າ​ພະ​ເຈົ້າ​ຈະ​ສາ​ມາດ​ຊ່ວຍ​ທີມງານ IEP ໃຫ້​ເຂົ້າ​ໃຈ​ກ່ຽວ​ກັບ​ວິ​ທີ​ທີ່​ເດັກ​ນ້ອຍ​ໄດ້​ເຮັດ​ໃນ​ໄລ​ຍະ​ຂອງ​ການ​ຮຽນ​ແບບປະ​ສົມ ແລະ/ຫຼື ການ​ຮຽນ​ທາງ​ໄກ​ໄດ້​ແນວ​ໃດ?***

ຂໍ້​ມູນ​ຂອງ​ທ່ານມີ​ຄ່າ​ສະ​ເໝີ ແລະ ສຳ​ຄັນ​ຢ່າງ​ຍິ່ງ​ໃນ​ຊ່ວງ​ເວ​ລານີ້​ທີ່​ທ່ານ​ອາດ​ຈະໄດ້ເພີ່ມຂໍ້​ມູນ​ເລິກ​ໃນປະ​ສົບ​ການ​ຮຽນ​ຮູ້​ຂອງ​ລູກ​ຂອງ​ທ່ານ, ລວມ​ເຖິງ​ຄວາມ​ຍາກ​ລຳ​ບາກ​ໃນ​ການ​ເຂົ້າ​ເຖິ​ງ​ການ​ຮຽນ​ທາງ​ໄກ. ການ​ແບ່ງ​ປັນ​ສິ່ງ​ທີ່​ທ່ານ​ຮູ້​ກ່ຽວ​ກັບຄວາມ​ຕ້ອງ​ການ​ຂອງ​ລູກ​ທ່ານ, ລວມ​ເຖິງ​ການ​ມີ​ສ່ວນ​ຮ່ວມ, ຄວາມ​ຕັ້ງ​ໃຈ, ພຶດ​ຕິ​ກຳ, ຄວາມ​ກ້າວ​ໜ້າ, ທັກ​ສະ, ປະ​ສົບ​ການ​ຢູ່​ເຮືອນຂອງ​ພວກ​ເຂົາ ແລະ ການ​ສັງ​ເກດ​ອື່ນໆ​ກ່ຽວ​ກັບ​ຄວາ​ມ​ເປັນ​ຢູ່​ດ້ານວິ​ຊາ​ການ, ອາ​ລົມ ແລະ ສັງ​ຄົມ​ຂອງ​ພວກ​ເຂົາແມ່ນ​ສຳ​ຄັນຫຼາຍ ແລະ ສາ​ມາດ​ຊ່ວຍ​ໃຫ້​ໂຮງ​ຮຽ​ນ​ສາ​ມາດ​ຕອບ​ສະ​ໜອງ​ຄວາມຕ້ອງ​ການ​ຂອງ​ລູກ​ທ່ານ​ໄດ້ດີ​ຂຶ້ນ. ຕິດ​ຕໍ່​ຫາ​ອາ​ຈານ​ຂອງ​ລູກ​ທ່ານ ຫຼື ຕິດ​ຕໍ່​ຜູ້​ໃຫ້​ການ​ສຶກ​ສາ​ພິ​ເສດ​ເພື່ອ​ຊອກ​ຫາ​ວິ​ທີ​ທີ່​ດີ​ທີ່​ສຸດ​ໃນ​ການ​ແບ່ງ​ປັນ​ຂໍ້​ມູນນີ້.

* ແບ່ງ​ປັນ​ຂໍ້​ມູນ​ກ່ຽວ​ກັບ​ຜົນ​ກະ​ທົບ​ຂອງ​ການ​ແພ່​ລະ​ບາດ​ຂອງ​ພະ​ຍາດ​ໂຄວິດ-19 ຕໍ່​ກັບ​ລູກ​ຂອງ​ທ່ານ.
* ແບ່ງ​ປັນ​ຂໍ້​ມູນ​ກ່ຽວ​ກັບ​ກິດ​ຈະ​ວັດ​ປະ​ຈຳ​ວັນ​ຂອງ​ລູກ​ທ່ານ.
* ແບ່ງ​ປັນ​ຂໍ້​ມູນ​ກ່ຽວ​ກັບ​ວິ​ທີ​ທີ່ລູກ​ຂອງທ່ານໄດ້​ຮຽນ.
* ແບ່ງ​ປັນ​ຂໍ້​ມູນ​ວ່າ​ລູກ​ຂອງ​ທ່ານ​ໄດ້​ຮູ້​ສຶກ​ແນວ​ໃດ​ກ່ຽວ​ກັບ​ການ​ກັບ​ໄປ​ໂຮງ​ຮຽ​ນ, ການ​ປ່ຽນ​ຕາ​ຕະ​ລາງ ແລະ ການ​ປ່ຽນ​ແປງ​ອື່ນໆ ຫຼື ສິ່ງ​ທ້າ​ທາຍ​ທີ່​ລູກ​ຂອງ​ທ່ານ​ໄດ້​ພົບ​ພໍ້​ຢູ່​ເຮືອນ ຫຼື ຢູ່​ທີ່​ໂຮງ​ຮຽນ​ທີ່​ອາດ​ຈະ​ສົ່ງ​ຜົນ​ກະ​ທົບ​ຕໍ່​ປະ​ສົບ​ການ​ໃນ​ໂຮງ​ຮຽນ​ຂອງ​ລູກ​ທ່ານ.

***ຄຳຖາມ: ໂຮງ​ຮຽນ​ຈະ​ໃຊ້ “ແຜນ​ການ​ຮຽນ​ຮູ້ການ​ສຶກ​ສາ​ແບບ​ພິ​ເສດ​ຊ່ວງ​ໂຄວິດ-19” ໃນ​ໄລ​ຍະ​ສົກ​ຮຽນ​ປີ 2021-2022 ບໍ?***

ບໍ່. ໂຮງ​ຮຽ​ນ​ຕ້ອງ​ນຳ​ໃຊ້ IEP.

***ຄຳຖາມ: ເຂດສາ​ມາດ​ສືບ​ຕໍ່​ດຳ​ເນີນ​ການ​ປະ​ຊຸມທີມງານ IEP ອອນ​ລາຍ​ໄດ້​ບໍ?***

ແມ່ນແລ້ວ. ຖ້າ​ຫາກ​ທ່ານ​ເຫັນ​ດີ, ການ​ປະ​ຊຸມ​ທີມງານ IEP ອາດ​ຈະດຳ​ເນີນ​ທາງ​ໂທ​ລະ​ສັບ ແລະ​/ຫຼື ການ​ປະ​ຊຸມ​ທາງວີ​ດີ​ໂອ. ການ​ຄຸ້ມ​ຄອງ​ລະ​ບຽບ​ການບໍ່​ມີ​ການ​ປ່ຽນ​ແປງ​ສຳ​ລັບ​ການ​ປະ​ຊຸ​ມ​ທາງ​ອອນ​ລາຍ. ຕົວ​ຢ່າງ: ໂຮງ​ຮຽນ ຫຼື ເຂດ​ຕ້ອງມີ​ນາຍ​ແປ​ພາ​ສາ​ໃຫ້ ແລະ ແປ​ເອ​ກະ​ສານ​ສຳ​ລັບ​ການ​ປະ​ຊຸມ​ທີມງານ IEP ຕາມ​ຄວາມ​ຈຳ​ເປັນ.

***ຄຳຖາມ: ແມ່ນ​ຫຍັງ​ຈະ​ເກີດ​ຂຶ້ນ​ຖ້າ​ຫາກ​ໜຶ່ງ​ໃນ*** [***IEP Team members (ສະ​ມາ​ຊິກ​ທີມງານ IEP)***](https://sites.ed.gov/idea/regs/b/d/300.321) ***ບໍ່​ສາ​ມາດ​ເຂົ້າ​ຮ່ວມ​ການ​ປະ​ຊຸມ​ທີມງານ IEP ຂອງ​ລູກ​ຂ້ອຍ​ໄດ້?***

ຖ້າ​ຫາກ​ສະ​ມາ​ຊິກ​ທີມ​ງານ IEP ບໍ່​ສາ​ມາດ​ເຂົ້າ​ຮ່ວມດ້ວຍ​ຕົນ​ເອງ​ໄດ້, ແຕ່​ສາ​ມາດ​ເຂົ້າ​ຮ່ວມ​ທາງ​ອອນ​ລາຍ ຫຼື ທາງ​ໂທ​ລະ​ສັບ, ປະ​ທານທີມ​ງານ IEP ຄວນບອກ​ໃຫ້​ທ່ານ​ຮູ້​ກ່ອນ​ການ​ປະ​ຊຸມ​ວ່າ​ສະ​ມາ​ຊິກ​ທີ​ມ​ງານ IEP ຜູ້​ໃດ​ທີ່​ຈະ​ເຂົ້າ​ຮ່ວມ​ທາງ​ອອນ​ລາຍ ຫຼື ທາງ​ໂທ​ລະ​ສັບ.

* ຖ້າ​ຫາກ​ສະ​ມາ​ຊິກ​ທີມ​ງານ IEP ບໍ່​ສາ​ມາດ​ເຂົ້າ​ຮ່ວມ​ການ​ປະ​ຊຸມ​ດ້ວຍ​ຕົນ​ເອງ​, ທາງ​ໂທ​ລະ​ສັບ ຫຼື ທາງ​ອອນ​ລາຍ, ພວກ​ເຂົາ​ສາ​ມາດ​ໄດ້​ຮັບ​ການ​ຍົກ​ເວັ້ນ​ຈາກ​ການ​ປະ​ຊຸມ​ທີມ​ງານ​ໄດ້, ຖ້າ​ຫາກ:
* ທ່ານ ແລະ ເຂດ​ຕົກລົງ​ເປັນ​ລາຍ​ລັກ​ອັກ​ສອນວ່າ​ສະ​ມາ​ຊິກ​ທີມ​ງານ IEP ບໍ່​ຈຳ​ເປັນ​ຕ້ອງ​ເຂົ້າ​ຮ່ວມ​ການ​ປະ​ຊຸມ​ເນື່ອງ​ຈາກວ່າ​ພາກ​ສ່ວນ​ດ້ານຫຼັກ​ສູດ ຫຼື ບໍ​ລິ​ການ​ທີ່​ກ່ຽວ​ຂ້ອງ​ຂອງ​ສະ​ມາ​ຊິກນັ້ນ​ບໍ່​ໄດ້​ມີ​ການ​ປ່ຽນ​ແປງ ຫຼື ຕ້ອງ​ໄດ້​ປຶກ​ສາ​ຫາ​ລື; *ຫຼື*
* ທ່ານ ແລະ ເຂດຕົກລົງ​ເປັນ​ລາຍ​ລັກ​ອັກ​ສອນວ່າ​ສະ​ມາ​ຊິກ​ທີມ​ງານ​ສາ​ມາດ​ໃຫ້​ຂໍ້​ມູນ​ທີ່​ເປັນ​ລາຍ​ລັກ​ອັກ​ສອນ​ກ່ຽວ​ກັບ​ການ​ປັບ​ປຸງ IEP ແກ່​ທີມ​ງານ IEP ກ່ອນ​ການ​ປະ​ຊຸມ

***ຄຳຖາມ: ໄລ​ຍະ​ຂອງ​ການ​ປະ​ເມີນ​ຜົນ​ຍັງ​ມີ​ຜົນ​ບັງ​ຄັບ​ໃຊ້​ບໍ​ຖ້າ​ຫາກວ່າ​ນັກ​ຮຽນ ຫຼື ພະ​ນັກ​ງານ​ຖືກ​ຂໍ​ໃຫ້​ກັກ​ຕົວ?***

ແມ່ນ​ແລ້ວ, ໄລ​ຍະ​ຂອງ​ການ​ປະ​ເມີນ​ຜົນ​ຍັງຄົງ​ມີ​ຜົນ​ບັງ​ຄັບ​ໃຊ້. ໂຮງ​ຮຽນ ແລະ ເຂດ​ຄວນ​ຕິດ​ຕໍ່​ຫາ​ທ່ານ, ຖ້າ​ຫາກ​ພວກ​ເຂົາ​ຕ້ອງ​ການ​ຕໍ່​ໄລ​ຍະ​ເວ​ລານັ້ນ. ຕົວ​ຢ່າງ: ທ່ານ​ອາດ​ຈະ​ເຫັນ​ດີ​ໃຫ້​ຕໍ່ໄລ​ຍະ​ເວ​ລາ​ການ​ປະ​ເມີນ​ຜົນ, ຖ້າ​ຫາກ​ລູກ​ຂອງ​ທ່ານ ຫຼື ຜູ້​ປະ​ເມີນ​ຢູ່​ໃນ​ການ​ກັກ​ຕົວ.

***ຄຳຖາມ: ແມ່ນ​ຫຍັງ​ຈະ​ເກີດ​ຂຶ້ນ​ຖ້າ​ຫາກ​ລູກ​ຂອງ​ຂ້ອຍ​ຕ້ອງ​ການບໍ​ລິ​ການ​ດ້ານ​ການ​ສຶກ​ສາ​ພິ​ເສດ​ທີ່ຕອນ​ນີ້ບໍ່​ໄດ້​ລວມ​ຢູ່​ໃນ IEP?***

ຖ້າ​ຫາກ​ທ່ານ​ຄິດ​ວ່າ​ລູກ​ຂອງ​ທ່ານ​ອາດ​ຈະ​ຕ້ອງ​ການ​ບໍ​ລິ​ການ​ໃໝ່​ເພື່ອ​ແກ້​ໄຂ​ສິ່ງທີ່ສົງ​ໄສວ່າ​ມີ​ຄວາມ​ພິກ​ານ​ໃນດ້ານ​ໃໝ່, ລວມ​ເຖິງ​ຄວາມ​ຕ້ອງ​ການ​ດ້ານ​ສຸ​ຂະ​ພາບ​ຈິດ, ທ່ານ​ສາ​ມາດ​ຂໍ​ຈັດ​ການ​ປະ​ຊຸມ​ທີມ​ງານ IEP ເພື່ອ​ແບ່ງ​ປັນ​ຄວາມ​ກັງ​ວົນ​ຂອງ​ທ່ານ ແລະ ປຶກ​ສາ​ຫາ​ລື​ກ່ຽວ​ກັບ​ບໍ​ລິ​ການ​ຕ່າງໆ ຫຼື ທ່ານ​ສາ​ມາດ​ຂໍ​ການ​ປະ​ເມີນ​ຜົນ​ເພີ່ມ​ເຕີມ ແລະ​/ຫຼື ການ​ປະ​ເມີນ​ຄືນ​ໃໝ່​ເພື່ອ​ລະ​ບຸ​ວ່າ​ຕ້ອງ​ການ​ບໍ​ລິ​ການ​ໃໝ່ຫຼືບໍ່.

***ຄຳຖາມ: ຂ້ອຍ​ຕ້ອງ​ເຮັດ​ແນວ​ໃດ, ຖ້າ​ຫາກ IEP ຂອງ​ລູກ​ຂ້ອຍພາດ​ໂອ​ກາດ​ດ້ານ​ບໍ​ລິ​ການ​ການ​ສຶກ​ສາ​ພິ​ເສດ​ໃດ​ໜຶ່ງ?***

ຖ້າ​ຫາກ​ລູກ​ຂອງ​ທ່ານບໍ່​ໄດ້​ຮັບ​ບໍ​ລິ​ການດ້ານ​ການ​ສຶກ​ສາ​ພິ​ເສດ​ສະ​ເພາະ​ທີ່​ມີ​ຢູ່​ໃນ IEP, ທ່ານ​ສາ​ມາດ​ຂໍ​ການ​ປະ​ຊຸມ IEP ເພື່ອ​ກຳ​ນົດ​ວ່າ​ລູກ​ຂອງ​ທ່ານ​ຕ້ອງ​ການ​ບໍ​ລິ​ການ​ຊົດ​ເຊີຍຫຼືບໍ່ ເນື່ອງ​ຈາກ​ບັນ​ຫາ​ທີ່​ເປັນ​ຜົນ​ມາ​ຈາກ​ການ​ແພ່​ລະ​ບາດ​ໃນ​ຊ່ວງ​ສົກ​ຮຽນ​ປີ 2020-21 ຫຼື ໄລ​ຍະ​ພັກ​ແລ້ງ​ຂອງ​ສົກ​ຮຽ​ນ 2020. ການ​ມີ​ສິດ​ຕໍ່​ກັບ​ບໍ​ລິ​ການ​ດັ່ງ​ກ່າວ​ແມ່ນ​ຂຶ້ນ​ກັບ​ສະ​ຖາ​ນະ​ການ​ສ່ວນ​ບຸກ​ຄົນ ແລະ ຄວາມ​ຕ້ອງ​ການ​ຂອງ​ລູກ​ທ່ານ. ຖ້າ​ຫາກມີ​ຂໍ້​ຂັດ​ແຍ່ງ​ກ່ຽວ​ກັບ​ບໍ​ລິ​ການ​ທີ່​ລູກຂອງ​ທ່ານ​ຕ້ອງ​ການ, ທ່ານ​ອາດ​ຈະ​ຂໍ​ຂະ​ບວນ​ການ​ພິ​ຈາ​ລະ​ນາ​ທີ່​ສຳ​ນັກ​ງານ​ອຸ​ທອນ​ການ​ສຶກ​ສາ​ພິ​ເສດ ຫຼື ຍື່ນ​ການ​ຮ້ອງ​ທຸກ​ກັບ​ຫ້ອງ​ການ​ພະ​ແນກ [Problem Resolution System (ລະ​ບົບ​ການ​ແກ້​ໄຂ​ບັນ​ຫາ)](https://www.doe.mass.edu/prs/).

***ຄຳຖາມ: ຂ້ອຍສາ​ມາດຊອກ​ຫາຂໍ້​ມູນ​ເພີ່ມ​ເຕີມ​ເພື່ອ​ສະ​ໜັບ​ສະ​ໜູນ​ລູກ​ຂອງ​ຂ້ອຍ​ທີ່​ເປັນຜູ້​ຮຽນ​ພາ​ສາ​ອັງ​ກິດໄດ້​ຢູ່​ໃສ?***

ທາງ​ພະ​ແນກ​ໃຫ້​ແຫຼ່ງ​ຂໍ້​ມູນ​ທີ່​ກ່ຽວ​ຂ້ອງ​ກັບ​ບໍ​ລິ​ການ​ຜູ້​ຮຽນ​ພາ​ສາ​ອັງ​ກິດ​ໃນ​ເວັບ​ໄຊຂອງ​ພວກ​ເຂົາ​ທີ່: <https://www.doe.mass.edu/ele/>. ເຂດ​ໂຮງ​ຮຽນ​ຕ້ອງ​ໃຫ້​ບໍ​ລິ​ການ​ແກ່​ຜູ້​ຮຽນ​ທີ່​ພິ​ກາ​ນທັງ​ການ​ບໍ​ລິ​ການ​ຜູ້​ຮຽນ​ພາ​ສາ​ອັງ​ກິດ ແລະ ບໍ​ລິ​ການ​ດ້ານກ​ານ​ສຶກ​ສາ​ແບບ​ພິ​ເສດທີ່​ພວກ​ເຂົາ​ມີ​ສິດ​ພາຍ​ໃຕ້​ກົດ​ໝາຍຂອງລັດ ແລະ ລັດ​ຖະ​ບານ​ກາງ. ຖ້າ​ຫາກ​ທ່ານ​ມີ​ຄຳ​ຖາມ ຫຼື ຂໍ້​ຂ້ອງ​ໃຈ​ກ່ຽວ​ກັບ​ບໍ​ລິ​ການ​ຂອງ​ລູກ​ທ່ານ, ກະ​ລຸ​ນາ​ຢ່າ​ລັງ​ເລ​ທີ່​ຈະ​ຕິດ​ຕໍ່​ຫາ​ອາ​ຈານ​ຂອງ​ລູກ​ທ່ານ ຫຼື ພະ​ນັກ​ງານ​ໂຮງ​ຮຽນຄົນ​ອື່ນໆ.

***ຄຳຖາມ: ຂ້ອຍ​ຈະຕິດ​ຕໍ່​ຫາ​ເຂດ​ຂອງ​ຂ້ອຍ​ໄດ້​ແນວ​ໃດ?***

ຖ້າ​ຫາກ​ທ່ານຕ້ອງ​ການ​ຕິດ​ຕໍ່​ສື່​ສານ​ເປັນ​ປົກ​ກະ​ຕິ​ກັບ​ອາ​ຈານ​ຂອງ​ລູກ​ທ່ານ, ທ່ານ​ຄວນ​ຈະ​ຕິດ​ຕໍ່ພວກ​ເຮົາ​ເພື່ອ​ວາງ​ແຜນ. ທ່ານ​ສາ​ມາດ​ແບ່ງ​ປັນ​ຂໍ້​ມູນ​ກ່ຽວ​ກັບ​ສິ່ງ​ທີ່​ດີ​ຕໍ່ທ່ານ​ທີ່​ສຸດ – ໂທ​ລະ​ສັບ ຫຼື ອີ​ເມວ. ທ່ານ​ຍັງ​ສາ​ມາດ​ຕິດ​ຕໍ່​ຫາ​ສະ​ມາ​ຊິກ​ພະ​ນັກ​ງານ​ຄົນ​ອື່ນໆ​ຕາມ​ຄວາມ​ຈຳ​ເປັນ​, ເພື່ອ​ປຶກ​ສາ​ຫາ​ລື​ກ່ຽວ​ກັບ​ຄຳ​ຖາມ ຫຼື ຂໍ້​ຂ້ອງ​ໃຈ​ທີ່​ທ່ານ​ມີ. ກະ​ລຸ​ນາ​ຢ່າ​ລັງ​ເລ​ທີ່​ຈະ​ບອກ​ໃຫ້ໂຮງ​ຮຽນ​ຂອງ​ລູກ​ທ່ານຮູ້, ຖ້າ​ຫາກ​ພາ​ສາຫຼັກ​ຂອງ​ທ່ານ​ແມ່ນ​ພາ​ສາ​ອື່ນ​ທີ່ບໍ່​ແມ່ນ​ພາ​ສາ​ອັງ​ກິດ ແລະ ທ່ານ​ຈຳ​ເປັນຕ້ອງ​ໄດ້​ຮັບ​ບໍ​ລິ​ການ​ແປ​ພາ​ສາເພື່ອ​ຕິດ​ຕໍ່​ສື່​ສານ​ກັບ​ໂຮງ​ຮຽ​ນ.

 ***ຄຳ​ຖາມ. ໃຜ​ສາ​ມາດ​ລົມ​ກັບ​ຂ້ອຍ​ໄດ້, ຖ້າ​ຂ້ອຍ​ມີ​ຄຳ​ຖາມ?***

ທ່ານ​ສາ​ມາດ​ຕິດ​ຕໍ່​ຫາ​ອາ​ຈານ​ຂອງ​ລູກ​ທ່ານ​ໄດ້, ບຸກ​ຄົນ​ທີ່​ຈະ​ຕິດ​ຕໍ່​ສຳ​ລັບເຂດ​ໂຮງ​ຮຽນ​ຂອງ​ທ່ານ, ປະ​ທານ​ທີມ​ງານ IEP ຫຼື ພະ​ນັກ​ງານ​ໂຮງ​ຮຽນ​ອື່ນໆ​ເຊັ່ນ: ຜູ້​ອຳ​ນວຍ​ການ ແລະ ຜູ້​ໃຫ້ຄຳ​ປຶກ​ສາ.

***ຄຳ​ຖາມ. ຂ້ອຍຈະ​ສາ​ມາດ​ຊອກ​ຫາ​ຂໍ້​ມູນ​ເພີ່ມ​ເຕີມ​ໄດ້​ຢູ່​ໃສ?***

ສຳ​ລັບ​ໜ້າ​ເວັບ​ການ​ສຶກ​ສາ​ແບບ​ພິ​ເສດ​ຂອງ DESE: <https://www.doe.mass.edu/sped>. ສຳ​ລັບໜ້າ​ເວັບ​ທີ່​ສະ​ໜັບ​ສະ​ໜູນ​ໃຫ້​ຂໍ້​ມູນ​ແກ່​ນັກ​ຮຽນ ແລະ ຄອບ​ຄົວຂອງ DESE: <https://www.doe.mass.edu/StudentsFamilies.html>.